Predkladacia   správa

	Správa o plnení  projektu na posilnenie národných kapacít účtovníctva, účtovného výkazníctva a audítorstva spolu so správou Svetovej banky o dodržiavaní noriem a zákonov na Slovensku sa predkladá ako iniciatívny materiál vo väzbe na uznesenie vlády č. 273/2001 úloha 37.

	Správa oboznamuje s činnosťami a ich výsledkami, ktoré boli vykonané v rámci projektu na posilnenie národných kapacít účtovníctva, účtovného výkazníctva a audítorstva, ktorým sa Slovenská republika zapojila do celosvetového projektu pod záštitou UNCTADu (OSN) a Svetovej banky.

	V priebehu roku 2001 boli vykonané analýzy účtovného a audítorského prostredia ako aj rozdielov národných a medzinárodných štandardov a aktuálnej praxe. V apríli 2001 bol zástupcami Národnej riadiacej komisie a  Svetovej banky prijatý „Akčný plán Slovenskej republiky na posilnenie národných kapacít účtovníctva, účtovného výkazníctva a audítorstva, ktorý  sa už začal plniť  v súlade s plánovanými aktivitami .

	Odborný tím Svetovej banky od apríla 2001 spracovával správu z informácií, poznatkov aj analýz, ktoré boli vypracované podľa ich metodiky. Jej znenie je prílohou č. 2 tohto materiálu.

	Na základe ich doporučení je navrhovaný Akčný plán (príloha č. 1) zárukou, že po jeho naplnení účtovné a audítorske prostredie v Slovenskej republike bude dostatočne porovnateľné a „čitateľné“ pre zahraničných investorov. Umožnenie používať medzinárodné účtovné štandardy či už v oblasti účtovníctva alebo auditu a na ich základe zverejňovať údaje  alebo vykonávať audit  zabezpečí väčšiu transparentnosť ale aj kvalitu požadovaných údajov.

	Materiál je nelegislatívnej povahy a preto sa nepredkladá na pripomienkové konanie.

	Materiál zakladá nároky na čerpanie prostriedkov štátneho rozpočtu  vo výške 500 tis. Sk, ktoré boli v rozpočte na rok 2001 plánované.